3. ΝΟΜΟΣ 4778 της 7/11 Ιουν. 1930 Περί παραχωρήσεως γηπέδου εις την Πανελλήνιον Σκοπευτικήν Εταιρείαν. Σχετικοί και οι: α)Α.Ν. 2420 της 25/29 Ιουν. 1940 περί κυρώσεως του από 27 Φεβρ. 1940 συμφώνου δωρεάς περί παραχωρήσεως του Εθνικού Σκοπευτηρίου Υμηττού εις το Υπουργείον Θρησκευμάτων και Εθνικής Παιδείας. β)Α.Ν. 2549 της 5/12 Σεπτ. 1940 περί κυρώσεως του από 10 Απρ. 1940, συμφώνου δωρεάς, περί παραχωρήσεως των διαφόρων οικημάτων και κτιριακών εγκαταστάσεων του Κυνηγετικού Συνδέσμου Αθηνών, εις το Υπουργείον Θρησκευμάτων και Εθνικής Παιδείας. γ) Νόμ. 2764 της 27 Φεβρ./4 Μαρτ. 1954 περί άρσεως επί τμήματος γηπέδου της δια του Νόμου 4778/1930 γενομένης αφιερώσεως αυτού εις την Πανελλήνιον Σκοπευτικήν Εταιρείαν. δ)Νόμ. 252 της 28/31 Ιαν. 1976 (ΦΕΚ Α΄ 19) περί άρσεως επί τμήματος γηπέδου της δια του Νόμ. 4778/1930 γενομένης αφιερώσεως αυτού εις την Πανελλήνιον Σκοπευτικήν Εταιρείαν. ε)Νόμ. 1545/1985 (ΦΕΚ Α΄ 91) (Τομ. 15 1 , σελ. 98,679) άρθρ. 39 που αντικαθιστά το άρθρ. 5 (Τρίτο εδάφιο) του Νόμ. 4778/1930. στ)Νόμ 1731/1987 (ΦΕΚ Α΄ 161) άρθρ. 50 άρση της αφιέρωσης στην Πανελλήνια Σκοπευτική Εταιρεία γηπέδου στην Καισαριανή και επαναφορά του στο Δημόσιο. ΝΟΜΟΣ 5620 της 27/31 Αυγ. 1932 Περί κυρώσεως του από 30 Ιουλίου ε.έ. Ν.Δ/τος περί τροποποιήσεως, συμπληρώσεως και κωδικοποιήσεως απάσης της ισχυούσης νομοθεσίας περί Σωματικής Αγωγής Άρθρ.41.-Το άρθρ. 16 του Νόμ. 2476 αντικαθίσταται δια των επομένων τριών άρθρ. 41-43 εχόντων ως ακολούθως: 1.Μέχρις ότου ιδρυθή ίδιος Σύνδεσμος ή Ομοσπονδία των Σκοπευτικών Σωματείων της Ελλάδος οι δια του Νόμ. ΓΧΛΣΤ΄ (υπ’ αριθ. 3636) του 1910 αρχικώς ιδρυθέντες ετήσιοι εθνικοί σκοπευτικοί αγώνες υπό την επωνυμίαν «τα Ελευθέρια» και δια του άρθρ. 16 του Νόμ. 2476 του 1920 υπαχθέντες εις την δικαιοδοσίαν της Επιτροπής Ολυμπιακών Αγώνων ανατίθενται εις το εξης εις τον Σύνδεσμον των Ελληνικών Γυμναστικών και Αθλητικών Σωματείων και τελούνται υπ’ αυτού καθ’ έκαστον έτος, αρχικώς μεν εις το εν Αθήναις Σκοπευτήριον της Πανελληνίου Σκοπευτικής Εταιρείας, βραδύτερον δε και εις οιανδήποτε έδραν κεντρικής γυμναστικής περιφερείας ή νομαρχιακής τοιαύτης ένθα υπάρχει ωργανωμένον το κατάλληλον πεδίον βολής. 2.Η Οργανωτική Επιτροπή των «Ελευθερίων» καταρτίζεται υπό του Σ.Ε.Γ.Α.Σ. αποτελείται δε κατά το ήμισυ εκ μελών του Σκοπευτικού σωματείου της πόλεως ένθα πρόκειται να τελεσθώσι τα «Ελευθέρια». Αν μάλιστα το Σωματείον τούτο διαθέτη και ίδιον πεδίον βολής, δύναται ο Σύνδεσμος ν’ αναθέση εις τούτο την όλην οργάνωσιν των αγώνων εν συνεργασία μετά της τεχνικής του Επιτροπής της Σκοποβολής. 3.Το πρόγραμμα και οι κανονισμοί των «Ελευθερίων» προσηρμοσμένοι κατά το δυνατόν προς τας διεθνείς σκοπευτικάς διατάξεις κανονισθήσονται υπό ειδικής Επιτροπής ορισθησομένης υπό του Υπουργείου της Παιδείας προτάσει του Σ.Ε.Γ.Α.Σ. και τεθήσονται εις εφαρμογήν μετά την υπό του Υπουργού της Παιδείας κύρωσιν αυτών, τροποποίησις δε ή συμπλήρωσις αυτών δεν επιτρέπεται ειμή κατόπιν αδείας του Υπουργείου της Παιδείας χορηγουμένης μετ’ έγγραφον αίτησιν του Σ.Ε.Γ.Α.Σ. συνοδευομένην και υπό εκθέσεως δικαιολογούσης τεχνικώς την ζητουμένην τροποποίησιν ή συμπλήρωσιν. Άρθρ.42.-1.Η εις τα «Ελευθέρια» συμμετοχή είναι προσιτή εις πάντας ανεξαιρέτως τους Έλληνας πολίτας εκατέρου φύλου δέκα οκτώ ετών ηλικίας αδιάφορον αν ούτοι ανήκωσιν ή μη εις αγωνιστικόν ή σκοπευτικόν σωματείον, επί τη προσαγωγή πιστοποιητικού  του  Δήμου  ή  της  Κοινότητος  εις την οποίαν (Αντί για τη σελ.653(α)Σελ.653(β) Τεύχος Ι-33 Σελ. 121 336 Σκοποβολή 32.Η.ζ.1-3 ανήκουν και γραμματίου ενός δημοσίου Ταμείου καταβολής δικαιώματος συμμετοχής εξ 100 δραχμών. Τα γραμμάτια ταύτα παραλαμβανόμενα υπό του Ταμείου του Σ.Ε.Γ.Α.Σ. και εξαργυρούμενα υπ’ αυτού χρησιμοποιούνται προς κάλυψιν των δαπανών των «Ελευθερίων». 2.Εις τα «Ελευθέρια» όπως και εις πάντα σκοπευτικόν αγώνα επιτρέπονται τα χρηματικά βραβεία καθώς και τα βραβεία εις όπλα και σκοπευτικά είδη πολυτελή μεγάλης αξίας χωρίς οι λαμβάνοντες ταύτα σκοπευταί να χάνουν την φίλαθλόν των ιδιότητα. Τα χρηματικά βραβεία κανονίζονται υπό της οργανωτικής Επιτροπής πάντοτε αναλόγως του αριθμού των μετεχόντων σκοπευτών και της διατιθεμένης πιστώσεως. Εν πάση όμως περιπτώσει δεν δύνανται να υπερβαίνουν τας 5.000 δραχμών δια τους πρώτους νικητάς, τας τρεις δια τους δευτέρους, τας δύο δια τους τρίτους, τας χιλίας δια τους τετάρτους και τας πεντακοσίας δια τους πέμπτους. 3.Εις πάντας ανεξαιρέτως τους νικητάς των «Ελευθερίων» απονέμονται επίσης μετάλλια και διπλώματα φέροντα την επί των μεταλλίων του 1910 υπάρχουσαν παράστασιν. 4.Το Υπουργείον της Παιδείας προς ενίσχυσιν της σκοπευτικής κινήσεως διαθέτει κατ’ έτος εκ του σχολικού σκοπευτικού υλικού ανάλογον αριθμόν όπλων και φυσιγγίων δια τα σκοπευτικά σωματεία ή και τα αθλητικά τοιαύτα, τα έχοντα ιδιοκτήτους σκοπευτικάς εγκαταστάσεις και διαθέτοντα ταύτας ελευθέρως δια τας σκοπευτικάς ασκήσεις των μαθητών των σχολείων καθώς και των λαϊκών εργαζομένων τάξεων και ενισχύει υλικώς εκ του αυτού Κεφαλαίου την ίδρυσιν σκοπευτηρίων των σκοπευτικών σωματείων υπό τον βασικόν όρον της ελευθέρας υπό των μαθητών των σχολείων χρήσεως αυτών. 5.Εις τα «Ελευθέρια» δύνανται να μετάσχουν και μαθηταί σχολείων δημοσίων ή ιδιωτικών, καθώς και ομάδες προσκοπικαί ή μαθητικαί εις τον κοινόν αγώνα, πάντοτε υπό την μαθητικήν των ιδιότητα και αντιπροσωπεύοντες το σχολείον εις το οποίον μαθητεύουσι. Δύναται επίσης αδεία του Υπουργείου της Παιδείας να τελεσθή και ιδιαίτερος μαθητικός αγών κατά τας υποδείξεις αυτού. 6.Η εν Αθήναις Πανελλήνιος Σκοπευτική Εταιρεία, εις την οποίαν δια του Νόμ. 4778 παρεχωρήθη ήδη δημόσιον γήπεδον προς εγκατάστασιν πλήρους σκοπευτηρίου περιλαμβάνοντος και πεδίον βολής πολεμικού όπλου, υποχρεούται όπως εντός τριετίας από της ισχύος του παρόντος νόμου προβή δι’ ιδίων δαπανών εις τας αναγκαίας εγκαταστάσεις και διαρρυθμίσεις του γηπέδου της δια την εν αυτώ τέλεσιν των «ΕΛΕΥΘΕΡΙΩΝ». Προς εξεύρεσιν των αναγκαίων χρηματικών Σελ.654(β) Τεύχος Ι-33 Σελ. 122 ποσών δια τας τοιαύτας δαπάνας δύναται η Πανελλήνιος Σκοπευτική Εταιρεία εν τη διαχειρίσει της του ετέρου εν Αθήναις και εις θέσιν «Παλαιά Σκοποβολή» κειμένου γηπέδου της, του περιελθόντος ταύτη, εκ δωρεάς της Ιεράς Μονής Ασωμάτων Πετράκη, μετ’ απόφασιν του Διοικητικού αυτής Συμβουλίου και συμφώνως τω καταστατικώ της να εκμισθώνη, εκποιή και διαθέτη οπωσδήποτε κρίνει συμφερώτερον τούτο, παύον δια του παρόντος νόμου ον αναπαλλοτρίωτον, επί τω τέλει όπως το προϊόν της μισθώσεως ή εκποιήσεως ή εν γένει διαχειρίσεως διατεθή αποκλειστικώς προς συμπλήρωσιν του Σκοπευτηρίου της δια την εν αυτώ τέλεσιν των «ΕΛΕΥΘΕΡΙΩΝ». Επίσης προς τον αυτόν σκοπόν δύναται η Εταιρεία αύτη να εισπράξη και διαθέση το προϊόν του τιμήματος του προς εγκατάστασιν προσφύγων απαλλοτριωθέντος ήδη τμήματος του αυτού γηπέδου. Εν η δε περιπτώσει μετά την συμπλήρωσιν των εν Αθήναις εγκαταστάσεών της υπάρχει περίσσευμα, τούτο διατεθήσεται υπ’ αυτής προς ίδρυσιν και ετέρων πεδίων βολής εις τας πρωτευούσας των δια του άρθρ. 9 του παρόντος νόμου συνιστωμένων κεντρικών γυμναστικών περιφερειών. Άρθρ.43.-Δι’ ειδικών Διαταγμάτων προκαλουμένων υπό του Υπουργείου της Παιδείας και Θρησκευμάτων καθορισθήσονται και εν ταις λεπτομερείαις: α)αι προς το Υπουργείον ης Παιδείας υποχρεώσεις των αθλητικών κλπ. σωματείων, Ενώσεων και Ομοσπονδιών, αι απορρέουσαι εκ των διατάξεων του παρόντος νόμου καθώς και της περί σωματείων νομοθεσίας. β)ο τρόπος του διοικητικού και οικονομικού ελέγχου αυτών, η επιβολή των ποινών η ανάκλησις της αναγνωρίσεως και η διάλυσις των παρανομούντων σωματείων, καθώς και πάσα άλλη λεπτομέρεια σχετική προς την εφαρμογήν του παρόντος Ν.Δ/τος.